钦定古今图书集成/明伦汇编/氏族典/第119卷 > 陈伯恭
## 钦定古今图书集成/明伦汇编/氏族典/第119卷 > 陈伯恭

按《陈书晋安王伯恭传》，“伯恭字肃之，世祖第六子也。
天嘉六年，立为晋安王，寻为平东将军、吴郡太守，置
佐史。时伯恭年十馀岁，便留心政事，官曹治理。太建
元年，入为安前将军、中护军，迁中领军，寻为中卫将
军、扬州刺史，以公事免。四年，起为安左将军，寻为镇
右将军，特进，给扶。六年，出为安南将军、南豫州刺史。”
九年，入为安前将军、祠部尚书。十一年，进号“军师将军、尚书右仆射。”十二年，迁仆射。十三年，迁左仆射。十
四年，出为安南将军、湘州刺史，未拜。至德元年，为侍
中、中卫将军、光禄大夫。丁所生母忧，去职。祯明元年，
起为中卫将军、右光禄大夫。三年入关。隋大业初为
成州刺史、太常卿。